களை (2021 திரைப்படம்)

களை  என்பது 2021 ஆம் ஆண்டு இந்திய மலையாள மொழி உளவியல் த்ரில்லர் படமாகும். இதனை ரோஹித் வி.எஸ் என்பவர் இயக்கினார். இத்திரைப்படத்திற்கு கதையை  யது புஷ்பகரன் மற்றும் ரோஹித் ஆகியோர்  எழுதினர். இதில் டோவினோ தாமஸ் மற்றும் சுமேஷ் மூர் ஆகியோர் முக்கிய கதாபாத்திரங்களில் நடித்துள்ளனர். இவர்களுடன் லால் பால் மற்றும் திவ்யா பிள்ளை ஆகியோர் துணை வேடங்களில் நடித்துள்ளனர். இப்படத்தின் எடிட்டராக சாமன் சக்கோவும், அகில் ஜார்ஜ் ஒளிப்பதிவாளராகவும் பணியிற்றியுள்ளனர். இப்படத்திற்கு டான் வின்சென்ட் இசையமைத்துள்ளார்.

இப்படம் ஜூவிஸ் புரொடக்ஷன்ஸின் கீழ் சிஜூ மேத்யூ மற்றும் நவிஸ் சேவியர் ஆகியோரால் தயாரிக்கப்பட்டது. அட்வென்ச்சர் கம்பெனி மற்றும் டோவினோ தாமஸ் புரொடக்ஷன்ஸின் கீழ் டோவினோ தாமஸ், ரோஹித் வி.எஸ் மற்றும் அகில் ஜார்ஜ் இணைந்து தயாரித்தனர்.

சுருக்கம் 
ஷாஜி தனது குடும்பத்தினருடன் பண்ணை வீட்டில் வசிக்கிறார். ஷாஜியின் மனைவி கொஞ்சம் பயந்த சுபாவம் கொண்டவராக உள்ளார். ஷாஜி தலைகணம் கொண்ட நபராகவும், பணக்காரராக இருப்பதாலும் நிறைய நண்பர்களுடன் சேர்ந்து வேட்டையாடும் பழக்கமும் கொண்டுள்ளார். சுயமாக தொழில் தொடங்க மனைவியின் உறவினர்களிடம் பணம் பெற்று அந்த தொழில் தோல்வியில் முடிந்ததால் கடன்காரராக உள்ளார்.

ஷாஜியின் தந்தை ரவீந்திரன் ஷாஜியின் மீது வெறுப்பில் உள்ளார். எதற்கும் ஷாஜி சரியான ஆளில்லை என கடிந்து கொள்கிறார். அன்றைய நாளில் ரவீந்திரன் மருத்துவமனை செல்லவேண்டிய நாள். ஆனால் ஷாஜியின் மனைவியும், பையனும் அம்மாச்சி வீட்டிற்கு செல்கிறார்கள். அன்றே மிளகுகளை பறிக்க கூலி  ஆட்களும் வருகிறார்கள் என்பதால் ஷாஜி மட்டும் வீட்டில் தங்குகிறார். சேமிப்பகத்தில் உள்ள தந்தை ரவீந்தரனின் மிளகுகளை திருடி தன்னுடைய பணப்பிரட்சனையை தீர்த்து விடலாம் என ஷாஜி நினைக்கிறார். ஆனால் வேலைக்கு வந்த நபர்களில் ஒரு இளைஞன் ஷாஜியை தாக்குகிறான். பிறகு அந்த இளைஞனின் நாயை ஷாஜி கொன்றதும், அதற்காக ஷாஜியை பலிவாங்க அந்த இளைஞன் வந்திருப்பதும் தெரிகிறது.

பன்றியை வேட்டையாடி உண்ணும் இளைஞனுக்கும், பெரும் நிலத்திற்கு சொந்தக்காரரான ஷாஜிக்கும் இடையே உள்ள வேறுபாடுகள், பழக்கவழக்கங்கள் இப்படத்தில் தெளிவாக காட்டப்படுகின்றன. இறுதி சண்டையில் ஷாஜியை அந்த இளைஞன் பன்றியை கையாளுவதை போல வேட்டையாடூ தனது பக்கமிருக்கும் தர்மத்தை வெளிபடுத்துவதாக படம் நிறைவடைகிறது.

நடிகர்கள் 

 கதாநாயகனாக சுமேஷ் மூர்
 ஷாஜியாக டோவினோ தாமஸ்
 ரவீந்திரனாக லால் பால்
 வித்யா ஷாஜியாக திவ்யா பிள்ளை
 மணி ஆஷனாக பிரமோத் வெல்லியநாத்
 ஷாஜியின் நண்பராக ஸ்ரீஜித் ரவி
 அனிலாக பிபின் பெரும்பில்லிகுன்னல்

தயாரிப்பு 
11 ஜூலை 2020 அன்று, டோவினோ தாமஸ் தனது அடுத்த திட்டமான களை என்று அறிவித்தார். படத்தின் பூசை 5 செப்டம்பர் 2020 அன்று செய்யப்பட்டது  மற்றும் முதன்மை புகைப்படம் செப்டம்பர் 7 அன்று வெளியிடப்பட்டது. 7 அக்டோபர் 2020 அன்று டொவினோ சண்டைக்காட்சிகளுக்காக படப்பிடிப்பின் போது அடிபட்டமையால் பிறகு மருத்துவமனையில் அனுமதிக்கப்பட்டார் 
. அவர் காயங்களிலிருந்து மீண்ட பின்னர் 2020 டிசம்பர் 18 அன்று படப்பிடிப்பு மீண்டும் தொடங்கியது. படப்பிடிப்பு 30 டிசம்பர் 2020 அன்று நிறைவடைந்தது.

இசை 
விநாயக் சசிகுமார் எழுதிய வான்யம் பாடல் டான் வின்சென்ட் இசையில் 20 மார்ச் 2021 அன்று ஜூவிஸ் புரொடக்‌ஷனின் யூடியூப்  சேனலில் வெளியிடப்பட்டது.

வெளியீடு

திரையரங்கம் 
களை திரைப்படம் மார்ச் 25 அன்று திரையரங்குகளில் வெளியிடப்பட்டது.

செயலி 
களை அமேசான் பிரைம் வீடியோவில் 24 மே 2021 இல்  வெளியானது.

வரவேற்பு

விமர்சன பதில் 
இப்படத்திற்கு விமர்சகர்கள் மற்றும் பார்வையாளர்களிடமிருந்து நேர்மறையான வரவேற்பு கிடைத்தது. தி அப்டேட் 3/5 மதிப்பிடப்பட்ட திரைப்படத்தின் வைசாக் வாமதேவன் மற்றும் "காலா ஒரு புதிய காட்சி அனுபவத்தை வழங்குகிறது, அங்கு தொழில்நுட்ப பக்கங்களும் முதலிடத்தில் இருந்தன" 

பிலிம் கம்பானியனின் அனுபமா சோப்ரா எழுதினார், "படம் உங்களை கசக்கிப் போடுகிறது, உங்களுக்குள் இருளைப் பார்க்கிறது, மேலும் சிந்திக்க உங்களை விட்டுச்செல்கிறது"

குறிப்புகள்

வெளி இணைப்புகள் 
 

2021 மலையாளத் திரைப்படங்கள்
இந்திய மலையாளத் திரைப்படங்கள்